San Siro stadionas

San Siro stadionas ( arba Stadio Giuseppe Meazza) – futbolo stadionas Milane (Italija), į šiaurės vakarus nuo miesto centro. Italijos futbolo klubų AC Milan ir Internazionale namų stadionas. Futbolo rungtynių metu stadione telpa 80 018 žiūrovų.Struttura. Sansiro.net,  Pavadinimas suteiktas du kartus pasaulio čempiono Giuseppe Meazza (1910–1979), žaidusio „Milan“ ir „Internazionale“ klubuose, garbei. Į stadioną galima atvykti Milano metro M1 ir M5 linijomis.

Stadione yra vykę daug muzikos koncertų, čia yra koncertavę Bob Marley, Bob Dylan, Bruce Springsteen, „Genesis“, „Duran Duran“, David Bowie, Michael Jackson, Eros Ramazzotti, „Rolling Stones“, „U2“, Robbie Williams, „Depeche Mode“, Madonna, „Take That“, Bon Jovi, „Pearl Jam“, Rihanna, Beyoncé, „Coldplay“, Ed Sheeran, Elton John, „Guns N' Roses“, Taylor Swift, The Weeknd ir daug kitų atlikėjų.

 Istorija 

Stadionas pastatytas per 13 mėnesių – pradėtas 1925 m. rugpjūtį, oficialiai atidarytas 1926 m. rugsėjo 19 d., kur AC Milan komanda 2–1 nugalėjo Genujos ekipą.San Siro. Acmilan.com (tikrinta 2026-02-07). Iš pradžių stadionas priklausė „Milan“ klubui, 1947 m. jis tapo ir „Inter“ klubo namų arena.San Siro: the home stadium of Milan’s two biggest football teams. Barcelo.com (tikrinta 2026-02-07). 1980 m. stadionui suteiktas Giuseppe Meazza vardas.

Stadione vyko 1934 m. pasaulio futbolo čempionatas (3 rungtynės), 1980 m. Europos futbolo čempionatas (3 rungtynės), 1990 m. pasaulio futbolo čempionatas (6 rungtynės), 2020–2021 m. UEFA Tautų lyga (2 rungtynės). 2026 m. vasario 6 d. stadione įvyko XXV žiemos olimpiados atidarymo ceremonija.Žiemos olimpinių žaidynių atidarymas: magiški italų pasirodymai ir Lietuvos delegacija. 2026-02-06, Lrt.lt (tikrinta 2026-02-07).

 Šaltiniai 

 Nuorodos 


Kategorija:Milano sportas
Kategorija:Italijos futbolo stadionai
Kategorija:Pasaulio futbolo čempionatų stadionai